Ջեյմս Մոնտգոմերի Ֆլեգ

Ջեյմս Մոնտգոմերի Ֆլեգ (, ), ամերիկացի նկարիչ։ Ստեղծագործել է կերպարվեստի տարբեր ժանրերում՝ գեղանկարչությունից մինչև ծաղրանկար, սակայն առավել հայտնի է պաստառներ շնորհիվ, որոնցից է հանրահայտ «I want you for U.S. Army» պաստառը։

Կենսագրություն 

Ջեյմս Ֆլեգը ծնվել է Նյու Յորքի Պելեմ-Մենոր գյուղում։ Վաղ տարիքից հետաքրքրություն է դրսևորել նկարչության հանդեպ։ Պատանեկան տարիքում նկարազարդումներ է արել «Life» և «Judge» ամսագրերի համար։ Կրթություն է ստացել Նյու Յորքում, Լոնդոնում, Փարիզում։ Եվրոպայից Նյու Յորք վերադառնալուց հետո ջանասիրաբար աշխատել է՝ ստեղծելով նկարազարդումներ մեծաքանակ գրքերի համար, ծաղրանկարներ, ամսագրի շապիկներ, գովազդային հայտարարություններ։ 1903-1907 թվականներին «Judge» ամսագրում տպագրվել են Ջեյմս Ֆլեգի կոմիքսները։

Իր առավել հայտնի ստեղծագործությունը Ֆլեգը ստեղծել է 1917 թվականին։ Այն պաստառ էր, որը Առաջին համաշխարհային պատերազմի տարիներին ամերիկյան բանակին կամավորագրվելու կոչ էր՝ ուղղված ամերիկացիներին։ Ոգեշնչվելով բրիտանական ռազմական գործիչ լորդ Հորացիոս Կիտչեների նկարով պաստառով՝ Ֆլեգը պատկերել է Քեռի Սեմին, որը մատնացույց է անում դիտողին հետևյալ խոսքով․ «I want you for U.S. Army» «I want you for U.S. Army» ()։ Առաջին աշխարհամարտի տարիներին այս պաստառը տպվել է ավելի քան 4 միլիոն օրինակով։

Երկրորդ տպաքանակը տպվել է Երկրորդ աշխարհամարտի զորահավաքի ժամանակ։ Քեռի Սեմին պատկերելիս Ֆլեգը պատկերել է իրեն, իր դիմագծերը։

Ջեյմս Ֆլեգը մահացել է 1960 թվականին Նյու Յորքում, թաղվել է Բրոնքսի Վուդլոն գերեզմանատանը։

Պատկերասրահ

Ծանոթագրություններ

Արտաքին հղումներ 

 
 
Ամերիկացի պատկերազարդողներ
20-րդ դարի ամերիկացի նկարիչներ
Ամերիկացի նկարիչներ
Ամերիկացի ծաղրանկարիչներ